OzLabs/hebrew-wiki-articles huggingface dataset:
ג'ייסון דרוקר

ג'ייסון איאן דרוקר (באנגלית: Jason Ian Drucker; נולד ב-20 בספטמבר 2005) הוא שחקן אמריקאי-יהודי. התפרסם כאשר שיחק את טומי מילר, הבן הצעיר של משפחת מילר, בסדרה "מכשפות" בניקלודיאון. לאחר מכן, הוא כיכב בתפקיד גרג הפלי בסרט "יומנו של חנון: חופשה על גלגלים" 

== ביוגרפיה ==
ג'ייסון איאן דרוקר נולד ב-20 בספטמבר 2005 בעיר הוליווד, פלורידה, לשארי וד"ר ריצ'רד דרוקר. הוא הבן האמצע מתוך שלושה בנים; יש לו אח גדול, ריאן, ואח צעיר, מייקל.

בסוף שנת 2023 החל ללמוד דרוקר באוניברסיטת פלורידה והוא חלק מהאחווה דלתא סיגמא פי.

== קריירה ==
ג'ייסון החל לשחק בפרסומות בגיל 6 בקיץ 2012. זמן קצר לאחר שמלאו לו 7 שנים הוא קיבל את תפקיד הטלוויזיה הראשון שלו בתור טומי מילר בסדרת הטלוויזיה של ניקלודיאון "מכשפות" (2014 - 2015). 

בשנת 2015 קיבל את תפקיד הקולנועי הראשון שלו בסרט "משימה סוף" בבימויו של קייל ניומן. בשנת 2017 גילם את דמותו של גרג הפלי בסרט "יומנו של חנון 4: חופשה על גלגלים", אשר יצא לאקרנים ב-19 במאי 2017. 

בשנת 2018 היה שחקן משנה בספין אוף של "רובוטריקים", "באמבלבי".

== פילמוגרפיה ==

=== קולנוע ===
{| class="wikitable" style="margin-bottom: 10px;"
|+
|-
!שנה
!סרט
!תפקיד
!הערות
|-
|2015
|משימה סוף
|פארקר לארסון
|
|-
|2017
|יומנו של חנון: חופשה על גלגלים
|גרג הפלי
|
|-
|2018
|באמבלבי
|אוטיס ווטסון
|
|}

=== טלוויזיה ===
{| class="wikitable" style="margin-bottom: 10px;"
|+
|-
!שנה
!סדרה
!תפקיד
!הערות
|-
|2014–2015
|מכשפות
|טומי מילר
|51 פרקים
|-
|2017
|שיקגו אש
|הוגאן קורפי
|פרק: "My Miracle"
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2005
אליפות ישראל בשחמט 1994

אליפות ישראל בשחמט 1996 הייתה האליפות ה-22 של ישראל בשחמט, היא אורגנה על ידי האיגוד הישראלי לשחמט והשתתפו בה 38 שחמטאים.

האליפות התקיימה בשיטת השווייצרית וכללה 11 סיבובים.

בתחרות זכה ליאוניד יודסין, שצבר 9 נקודות מ-11 אפשריות.

==טבלת סיכום==
{| class="wikitable" style="text-align:right"
|-
!מיקום || משתתפים ||מד כושר||נקודות
|-
|1.||ר"א ליאוניד יודסין ||2625||9
|-
|2.|||ר"א בוריס אלתרמן ||2585||7.5
|-
|3.||א"ב אלכסנדר חוזמן ||2575||7.5
|-
|4.||ר"א רם סופר ||2515||7
|-
|5.||א"ב יעקב זילברמן ||2460 ||7
|-
|6.||ר"א לב פסחיס ||2605||6.5
|-
|7.||ר"א ואדים מילוב ||2590||6.5
|-
|8.||א"ב ויקטור מיכלבסקי ||2530 ||6.5
|-
|9.||ר"א רונן לב ||2495||6.5
|-
|10.||א"ב אמיל סוטובסקי ||2480||6.5
|-
|11.||א"ב אילן מנור ||2485||6
|-
|12.||א"ב עופר ברוק ||2435||6
|-
|13.||בוריס מריאסין||2330||6
|-
|14.||יואב לדרר ||2250||6
|-
|15.||איגור חנקין ||2580||5.5
|-
|16.||א"ב מיכאל אורטובסקי ||2520||5.5
|-
|17.||ר"א גד רכליס ||2510||5.5
|-
|18.||א"ב ערן ליס ||2480||5.5
|-
|19.||מקסים אוריצקי ||2365||5.5
|}

==קישורים חיצוניים==

* [https://www.365chess.com/tournaments/ISR-ch_1994/15913 תוצאות ומשחקים], באתר צ'סגיימס 

קטגוריה:תחרויות שחמט ב-1994
קטגוריה:אליפויות ישראל בשחמט
קטגוריה:1994 בישראל: ספורט
חדשות היום הזה (תוכנית טלוויזיה)

חדשות היום הזה הייתה תוכנית אקטואליה ישראלית ששודרה בערוץ 20 בין מאי 2017 לנובמבר 2018. מנחה התוכנית היה אמיר איבגי, כשפעם בשבוע החליפו אותו ליטל שמש או נועם אמיר.

== היסטוריה ==
התוכנית עלתה לשידור ב-28 במאי 2017, בהגשת אמיר איבגי, אשר עזב זמן קצר קודם לכן את תאגיד השידור הישראלי על רקע פיצול התאגיד. מאז מאי 2017 משודרת התוכנית בימים א'-ה' ב-23:00, ואורכה כ-40 דקות.

התוכנית כוללת טור דעה אישי של המנחה, ראיונות ושיחות עם כתבי הערוץ.

ב-11 ביוני 2018 פורסם כי התוכנית צפויה לזוז לשעה 18:00 בערב, ואת מקומה בשעה 23:00 תתפוס תוכנית סיכום היום בהגשת ליטל שמש. ב-29 ביולי עברה התוכנית לשעה 18:15.

ב-8 בנובמבר ירדה התוכנית מהאוויר בשל נתוני רייטינג נמוכים ואת מקומה תפסה "כולם ב-20" המשודרת בשעה 18:00.

== ראו גם ==
* הפטריוטים
* חדשות 20

== קישורים חיצוניים ==
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:עכשיו 14: תוכניות וסדרות
קטגוריה:תוכניות וסדרות טלוויזיה שצולמו באולפני מימד
מטאליסט 1925

"מטאליסט 1925" (באוקראינית: Металіст 1925) הוא מועדון כדורגל אוקראיני מקצועני מהעיר חרקוב. מארח את משחקי הבית באצטדיון מטאליסט. צבעי המועדון הם צהוב-כחול. בשנת 2017 הקבוצה קיבלה מעמד של מועדון מקצועי והחלה לשחק בליגה מקצועית. הקבוצה סיימה במקום השלישי בליגה האוקראינית השנייה בעונת 2017/18 ובעקבות זאת החל מעונת 2018/19 שיחקה בליגה האוקראינית הראשונה. בתום עונת 2020/2021 הבטיחה העפלה היסטורית לליגת העל האוקראינית בכדורגל.

אחת התכונות הייחודיות של המועדון היא הסתמכותו על שחקנים מקומיים. בהרכב הראשון של "מטאליסט 1925", 22 שחקנים מתוך 25 הם תושבי חרקוב. בעונת 2017/18, 24 שחקנים מתוך 27 היו בוגרי בית הספר של חרקוב לכדורגל. במחצית השנייה של העונה — 21 שחקנים מתוך 25.

"מטאליסט 1925" היא אחד מארבעת המועדונים עם הנוכחות הגבוהה ביותר של צופים במשחקי בית באוקראינה. רשמית, "מטאליסט 1925" לא נחשבת ליורשת קבוצת מטאליסט חרקוב, אשר פורקה לאחר שהבעלים האחרון סרגיי קורצ'נקו הפסיק את מימון המועדון וסירב למכור אותו למשקיעים פוטנציאליים. אך השחקנים והאוהדים של "מטאליסט 1925" רואים בה כהמשך של "מטאליסט".. לצד שחקנים צעירים שיחקו כדורגלנים ותיקים דוגמת אולכסנדר ז'דנוב.

== אצטדיון הקבוצה ==
אצטדיון הקבוצה הוא אצטדיון "מטאליסט". מתקן האימונים של "מטאליסט 1925" שוכן בכפר ויסוקי.

== קישורים חיצוניים ==
* 

* [https://www.youtube.com/channel/UCzaDvXsRDRWmUutWhiEghNA הדף הרשמי של המועדון] ביוטיוב

== הערות שוליים ==

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-2016
קטגוריה:חרקוב: מועדוני כדורגל
יצחק גולברי

יצחק גולברי (נולד ב-1951) הוא איש ציבור שכיהן כראש מועצת קדימה-צורן בשנים 2003–2013.

==ביוגרפיה==
יצחק גולברי נולד במעברה בקדימה כבנם השלישי של רבקה ושל פייזולה (יוחנן) גולברי, עולים מאיראן. הוא אחד מעשרה אחים ואחיות, אחת מהן, שרה, נפטרה בילדותה ולאחר שבני המשפחה קיבלו צו גיוס על שמה עלה חשד שהיא נחטפה. אחיו דוד, יעקב ומשה ייסדו את רשת האופנה המצליחה "גולברי" ואת רשת הקוסמטיקה והטואלטיקה "סקארה".

גולברי למד בבית הספר הטכני של חיל האוויר ולאחר מכן התגייס לצה"ל והיה שליש צבאי ביחידת הנ"מ. הוא שירת במילואים כקצין נפגעים בדרגת סרן. בתחילת שנות השמונים הצטרף למפלגת העבודה, ובשנת 1982 נבחר מטעמה לראשונה למועצת היישוב קדימה, בה הוא מכהן ברציפות מאז. במקביל היה פעיל בהסתדרות ושנים 1985–1996 כיהן כיו"ר מועצת הפועלים קדימה והשרון.

בשנת 1987 התמנה לסגן ראש המועצה וכיהן בתפקיד זה עד 1996. בשנת 1998 התמודד לראשונה מטעמה לראשות מועצת קדימה ולאחר הבחירות, במקביל לחברותו במועצת היישוב, היה נציג ציבור עובדים בבית הדין האזורי לעבודה.

בשנת 2003 התמודד לראשות היישוב המאוחד קדימה-צורן וניצח עם 44% מקולות הבוחרים. כראש מועצה הוביל את האיחוד בין שני היישובים, הבריא את תקציב המועצה שהיה בגירעון של 30 מיליון שקלים וזכה על כך בפרס הניהול של משרד הפנים. בתקופת כהונתו הוקם בית ספר תיכון ביישוב, הוקמה שכונת רמת אמיר ביישוב צורן והחלו עבודות להקמת אזור תעשייה ביישוב.

בבחירות 2008 ניצח גולברי שנית ושב לכהן כראש המועצה. בנוסף שימש בשנים 2008–2011 כיו"ר תאגיד הביוב "קולחי השרון" ובשנים 2008–2013 כיו"ר ועדת הביקורת במרכז לשלטון מקומי. בבחירות 2013 הפסיד והוחלף על ידי שביט מס.

בשנת 2018 הודיע שיתמודד שוב על ראשות המועצה בבחירות הצפויות בסוף 2018.

משמש בנוסף כנשיא העמותה הארצית לניתוחי עמוד שדרה.

נשוי לעורכת הדין תמי גולברי והם הורים לשלושה ילדים.

==קישורים חיצוניים==

* [https://www.youtube.com/watch?v=jAbnGMB5Hc0 יצחק גולברי ראש מועצת קדימה צורן על מערכת החינוך 2011], באתר יוטיוב
* [https://www.youtube.com/watch?v=f14ByCDVTYA יצחק גולברי ראש מועצת קדימה צורן], בערוץ יוטיוב של קרן אתנה

==הערות שוליים==

קטגוריה:בוגרי בית הספר הטכני של חיל האוויר
קטגוריה:ראשי מועצת קדימה-צורן
קטגוריה:ראשי רשויות מקומיות מטעם העבודה
קטגוריה:נציגי ציבור (עובדים) בבתי הדין לעבודה
קטגוריה:ישראלים שנולדו ב-1951
עפר קובר

עפר קובר (נולד ב-1975) הוא מתרגם ישראלי.

== ביוגרפיה ==
קובר נולד בירושלים, וגדל במושב גני עם. הוא בנו של הפרופסור אבי קובר, ואחיו של המאייר שחר קובר. הוא בעל תואר ראשון בהיסטוריה ובפילוסופיה ותואר שני בפילוסופיה, מאוניברסיטת תל אביב.

קובר מתרגם מאנגלית לעברית. הוא תרגם ספרים ומאמרים עבור הוצאות ספרים, כתבי עת, חוקרים ומכוני מחקר ומוסדות אקדמיים. תרגומיו כוללים ספרות מופת פילוסופית, ספרים פופולריים העוסקים בפילוסופיה, ספרות מחקר במדעי הרוח ובמדעי החברה, מדע פופולרי, מאמרים עיתונאיים, ספרות עיון כללית וטקסטים אחרים במגוון רחב של נושאים, בהם היסטוריה, אמנות, יהדות, מחשבים וטכנולוגיה, רפואה, כלכלה, עסקים וניהול, צבא וביטחון, טבע, סביבה וגאוגרפיה.

== תרגומים ==
*ג'ון לוק, מסה על שכל האדם, שלם, 2020.
*ריצ'רד ה' תיילר וקאס ר' סאנסטיין, דחיפות קלות, מטר, 2020.
*ג'וקו וילינק ולייף באבין, אחריות וניצחון, מטר, 2020.
*אמילי אספהאני סמית', כוחה של משמעות, מטר, 2020.
*אנדרו סולומון, רחוק מהעץ: הורים, ילדים, והחיפוש אחר זהות, מטר, 2019.
*פאולו קואלו, היפי, מטר, 2019.
*מת'יו סייד, גישת הקופסה השחורה, מטר, 2018.
*וירג'יניה מורל, חכמת בעלי החיים: מה חושבים ומרגישים בעלי החיים?, מטר, 2018.
* מייקל פיואט וכריסטין גרוס־לו, הנתיב, ידיעות ספרים, 2017.
* אנג'לה דאקוורת', גריט, מטר, 2017.
* מרשל גולדסמית', טריגרים, מטר, 2017.
* לורנס ססקיינד, טוב לי, מצוין בשבילך, מטר, 2017.
* וו' צ'אן קים ורנה מובורן, אסטרטגיית האוקיינוס הכחול (מהדורה שנייה ומורחבת), מטר, 2016.
* וונדי לוור, רוצחות בשירות היטלר: השתתפותן של נשים גרמניות במערך ההשמדה הנאצי, מטר, 2015.
* אריק שמידט וג'ונתן רוזנברג, גוגל – כך זה עובד, מטר, 2015.
* תלמה ליבל, כוס הקפה שגרמה לי להתאהב: ההשפעה הסמויה של החושים על הרגשות, ההתנהגות וההחלטות שלנו, מטר, 2014.
* שריל סנדברג, לפרוץ קדימה: נשים, קריירה והרצון להנהיג, מטר, 2013.
* לורנס סמית, העולם בשנת 2050: ארבעת הכוחות שיעצבו את עתידה של האנושות, מטר, 2012.
* סיימון בלקברן, לחשוב: מבוא חדש לפילוסופיה, ספרי עליית הגג, 2011.
* מיכאל מאיר, יהדות בתוך המודרניות: חיבורים על ההיסטוריה והדת היהודית, עם עובד, 2006.
* ג'ון סטיוארט מיל, על החירות, ספרי עליית הגג, 2006.
* ריימונד פלאנט, הגל, ספרי עליית הגג, 2001.

== קישורים חיצוניים ==
* 
* [http://merhav.nli.org.il/primo-explore/search?tab=default_tab&search_scope=Local&vid=NLI&lang=iw_IL&query=any,contains,עפר%20קובר רשימת הפרסומים של עפר קובר], בקטלוג הספרייה הלאומית

קטגוריה:גני עם: אישים
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:בוגרי אוניברסיטת תל אביב
קטגוריה:ישראלים שנולדו ב-1975
אליפות ישראל בשחמט 1996

אליפות ישראל בשחמט 1996 הייתה האליפות ה-23 של ישראל בשחמט, היא אורגנה על ידי האיגוד הישראלי לשחמט והשתתפו בה 33 שחמטאים.

האליפות התקיימה בשיטת השווייצרית וכללה 9 סיבובים.

בתחרות זכה ליאוניד יודסין, שצבר 6.5 נקודות מ-9 אפשריות ניצח באליפות בפעם השנייה ברציפות.

==טבלת סיכום==
{| class="wikitable" style="text-align:right"
|-
!מיקום || משתתפים ||מד כושר||נקודות
|-
|1.||ר"א ליאוניד יודסין ||2595||6.5
|-
|2.||ר"א לב פסחיס ||2590||6.5
|-
|3.||ר"א ויקטור מיכלבסקי ||2500 ||6.5
|-
|4.||א"ב יעקב זילברמן ||2525 ||6
|-
|5.|||א"ב ארתור קוגן ||2475||6
|-
|6.||א"ב דמיטרי גודס ||2380||6
|-
|7.||א"ב מיכאל אורטובסקי ||2485||5.5
|-
|8.||א"ב בוריס קנצלר ||2455 ||5.5
|-
|9.||איגור נור ||2295||5.5
|-
|10.||ר"א אלון גרינפלד ||2555||5
|-
|11.||א"ב מקסים אוריצקי ||2420||5
|-
|12.||א"ב שבטאי רן ||2325||5
|-
|13.||בוריס מליסוב||2290||5
|-
|14.||ר"א אלכסנדר פינקל ||2505||4.5
|-
|15.||אלכסנדר מיכלבסקי ||2460||4.5
|-
|16.||וידסלבר אליק||2440||4.5
|-
|17.||א"ב דמיטרי טיומקין ||2430||4.5
|-
|18.||א"ב מארק צייטלין ||2540||4
|-
|19.||עופר ברוק ||2420||4
|}

==קישורים חיצוניים==

* [https://www.365chess.com/tournaments/ISR-ch_1996/13444 תוצאות ומשחקים], באתר צ'סגיימס 

קטגוריה:תחרויות שחמט ב-1996
קטגוריה:אליפויות ישראל בשחמט
קטגוריה:1996 בישראל: ספורט
אתה חושב שאתה חכם (סדרת משחקים)

אתה חושב שאתה חכם היא סדרת משחקי מחשב הומוריסטיים בסגנון שעשועון טריוויה בעלת 4 כותרים אשר פותחו בין השנים 1998–2001 על ידי שתי חברות ישראליות: פקאן הפקות בע"מ ומשגב מערכות. המשחק מבוסס על סדרת המשחקים You Don't Know Jack.

המשחק הראשון שיצא בסדרה הוא אתה חושב שאתה חכם ובעקבות הצלחת המשחק יצאו אחריו משחקים נוספים באותו הסגנון כגון: אתה חושב שאתה חכם - ילדים, אתה חושב שאתה חכם - ספורט והמשחק האחרון בסדרה אתה חושב שאתה חכם 2. בכל המשחקים בסדרה הקריין הוא טל פרידמן חוץ מהמשחק המיועד לילדים, בו הקריין הוא משה פרסטר. המשחק היה מוכר כמעט בכל בית בישראל שכן הרבה חברות גדולות בארץ היו נוהגות לתת את המשחק לעובדים שלהם כשי לחג.

==מהלך המשחק==
המשחק שונה ממשחקים 'מסורתיים' יותר בכך שההומור מתחיל כבר בשלב ההתקנה. בזמן התקנת המשחק יתחיל הקריין לדבר ולהגיב בהתאם לזמן שלוקח להתקנה להסתיים. בסוף ההתקנה יודיע הקריין על סיום ההכנות וניתן יהיה להתחיל לשחק.

עם פתיחת המשחק ניתן לבחור את כמות השחקנים (עד שלושה), שיתמודדו אחד מול השני על מנת לצבור כמה שיותר כסף. לאחר מכן יש להזין את שמו ואת מינו של כל מתמודד. במידה שהשחקן יאחר להזין את שמו יוקלד עבורו שם אקראי. אחר כך יהיה על המשתתפים לבחור בין 18 שאלות (משחק ארוך) עד 6 שאלות (משחק מהיר). בסוף הגדרת המשחק יגיע הסבר לפיו לכל מתמודד יוגדר מקש על המקלדת המהווה את הזמזם שלהם.

במהלך המשחק יבחר כל משתתף נושא בתורו, כשלכל נושא מוגדרת רמת קושי וסכום זכייה במקרה של תשובה נכונה (הסכומים בדרך כלל נעים בין 1,000 עד 3,000 שקלים/דולרים). לאחר שהנושא נבחר יקריא הקריין שאלה ולאחר מכן יינתנו לכל השחקנים כ-10 שניות "ללחוץ על הזמזם". לאחר לחיצה על הזמזם, רק השחקן שלחץ יוכל לענות ויהיה עליו לבחור בין ארבע תשובות לשאלה. במידה שהתשובה נכונה, הוא יזכה בסכום השאלה שהוגדר מראש, ובמידה שיטעה יפסיד כמות מסוימת של כסף ולא יוכל לענות יותר, ושאר המתמודדים יוכלו לענות במקומו. לאחר זכייה עוברים לבחירת הנושא של השחקן הבא. במידה שכולם טועים יעיר על כך הקריין ובחירת הנושא תעבור לשחקן הבא בתור.

===המלכודת===
בנוסף לשאלות הרגילות יפתיע המשחק את המתמודדים עם שלב מיוחד בשם "המלכודת" - שאלה תופיע על המסך באופן קבוע, אך במקום להמתין ללחיצה על הזמזם ולבחירת התשובות יופיעו התשובות וייעלמו בזו אחר זו. על המתמודדים ללחוץ על הזמזם רק ברגע שהתשובה הנכונה מופיעה. קצב ההופעה וההיעלמות של השאלות יעלה ככל שהשלב יתקרב לסיומו.

==אפיקומנים==
===שמות השחקנים===
כאשר מקלידים שם שנחשב למילה בוטה או גסה, הקריין יגיב בהתאם. במשחק הוכנסו שמות נפוצים והקריין פונה אליו בשמם.

===תאריכים וזמנים מיוחדים===
כשהמשחק מופעל הוא יכול לזהות את השעה והתאריך במחשב, מה שגורם להתנהגות שונה של המשחק מהרגיל. ההתנהגות הזאת באה לידי ביטוי במשפטים שהקריין אומר לפני שהמשחק מתחיל. ההתנהגות הזאת לא משפיעה על המשחק באופן ישיר, שכן זה רק אפיקומן.
* האחד באפריל - במידה והמשחק יזהה שהתאריך הוא 1 באפריל, המשחק ימתח את השחקן ויודיע שכל קובצי המשחק נמחקו.
* שעות הלילה - במידה והשחקן ישחק במשחק בין 12 בלילה ל-5 לפנות בוקר, הקריין יציין שעדיף להם לשחק טריוויה אם בכל מקרה אין לשחקנים משהו יותר טוב לעשות (אם הם לא מצליחים לישון).

==קישורים חיצוניים==
*
*[https://www.old-games.org/share.php?game=14580 אתה חושב שאתה חכם], באתר מסע אל העבר

קטגוריה:משחקי וידאו שפותחו בישראל
קטגוריה:משחקי וידאו משנת 1998
קטגוריה:משחקי וידאו בעברית
קטגוריה:סדרות משחקי וידאו
אליפות ישראל בשחמט 1998

אליפות ישראל בשחמט 1998 הייתה האליפות ה-24 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים.

האליפות התקיימה בשיטת גביע. כל זוג שיחק 2 משחקים (120 דקות בתוספת 30 שניות למסע + חצי שעה אחרי 40 מסעים), אם לא הושגה הכרעה, נערכו 2 משחקים נוספים בשחמט מהיר (20 דקות בתוספת 5 שניות לכל מסע).

כל המשחקים נערכו ברמת אביב במהלך נובמבר 1998.

באליפות זכה ערן ליס, שניצח בגמר את ויקטור מיכלבסקי.

==מהלך האליפות==

==קישורים חיצוניים==

* [http://www.chess.org.il/Tournaments/TournamentPage.aspx?Id=21194 סיבוב ראשון - נתונים], באתר האיגוד
* [http://www.chess.org.il/Tournaments/TournamentPage.aspx?Id=21198 שמינית הגמר - נתונים], באתר האיגוד
* [http://www.chess.org.il/Tournaments/TournamentPage.aspx?Id=21200 רבע הגמר - נתונים], באתר האיגוד
* [http://www.chess.org.il/Tournaments/TournamentPage.aspx?Id=21207 חצי הגמר - נתונים], באתר האיגוד
* [http://www.chess.org.il/Tournaments/TournamentPage.aspx?Id=21210 גמר - נתונים], באתר האיגוד

קטגוריה:תחרויות שחמט ב-1998
קטגוריה:אליפויות ישראל בשחמט
קטגוריה:1998 בישראל: ספורט
קטגוריה:תל אביב-יפו: תחרויות שחמט
פסגת אייפל

פסגת אייפל (באנגלית: Eiffel Peak) היא הר בסמוך לעמק עשר הפסגות, בהרי הרוקי הקנדיים, בפרובינציית אלברטה שבקנדה.

ההר ממוקם בשטח הפארק הלאומי באנף.

גובהו של ההר 3,077 מטרים מעל פני הים, והוא מתנשא לגובה של 465 מטרים מעל סביבתו.

== היסטוריה ==
=== מקור השם ===

שמו של ההר ניתן לו בשנת 1908 על ידי ארתור או. וילר (Arthur O. Wheeler); ההר נקרא על שם מגדל אייפל, בשל גובהו הרב.

=== הטיפוס על ההר ===

הראשונים שטיפסו על ההר היו צ'ארלס ס. תומפסון (Charles S. Thompson), ג'י. מ. ויד (G.M. Weed), ה. קאופמן (H. Kaufmann) בשנת 1901.

== לקריאה נוספת ==

<div class="mw-content-ltr">• Alan Kane, [https://books.google.co.il/books?id=on4mBgAAQBAJ&pg=PA316&lpg=PA316&dq=%22Eiffel+Peak%22&source=bl&ots=FOq7ZoBtjo&sig=TKwiCek8PCKBGWOHdZ7TJynku4M&hl=en&sa=X&ved=0ahUKEwjOhbajtOrbAhVBC-wKHQZ9AsY4KBDoAQgpMAE#v=onepage&q=%22Eiffel%20Peak%22&f=false Scrambles in the Canadian Rockies], PP 316-317</div>

<div class="mw-content-ltr">• Brian Patton, Bart Robinson, [https://books.google.co.il/books?id=NaqVmc93yDoC&pg=PA101&lpg=PA101&dq=%22Eiffel+Peak%22&source=bl&ots=LDotq7AJig&sig=FuF88QKDCQuiG8CIlFt_82VBN_M&hl=en&sa=X&ved=0ahUKEwjB7-6UturbAhVNZVAKHfz_B_84PBDoAQhCMAY#v=onepage&q=%22Eiffel%20Peak%22&f=false Canadian Rockies Trail Guide], P 101</div>

== קישורים חיצוניים ==

* [http://www4.rncan.gc.ca/search-place-names/unique.php?id=IACNK&output=xml פסגת אייפל] באתר ממשלת קנדה
* [http://www.peakbagger.com/peak.aspx?pid=31393 פסגת אייפל] באתר peakbagger
* [http://www.peakfinder.com/peaks/419 פסגת אייפל] באתר peakfinder
* [https://www.summitpost.org/eiffel-peak/151866 מידע למטפסים על פסגת אייפל] באתר summitpost
* [http://www.summitsearch.org/trip_reports/219-eiffel-peak-ascent מידע למטפסים על פסגת אייפל] באתר summitsearch
* [https://web.archive.org/web/20180623222026/https://www.trailpeak.com/index.jsp?con=trail&val=12003 מסלול הטיפוס לפסגת אייפל] באתר trailpeak
* [http://bobspirko.ca/LakeLouise/EiffelPk/EiffelPeak.html תצלומי הטיפוס לפסגת אייפל]
* [https://www.yr.no/place/Canada/Alberta/Eiffel_Peak/ תחזית מזג אוויר עדכנית לפסגת אייפל]
** [https://www.yr.no/place/Canada/Alberta/Eiffel_Peak/statistics.html סטטיסטיקות מזג אוויר לפסגת אייפל]
* 

== הערות שוליים ==

אייפל
אייפל
אייפל
לאון שניידרובסקי

לאון שניידרובסקי (ברוסית: Леон Шнайдеровский; נולד ב-17 באוגוסט 1986) הוא סטייליסט, פיינליסט העונה הראשונה של האח הגדול, בלוגר, יוטיובר, מנחה סדנאות סטייל ואופנה, מגיש תוכניות ובעלים ומייסד של סוכנות טאלנטים המייצגת כוכבי רשת.

== ביוגרפיה ==
שניידרובסקי נולד בלנינגרד שברוסיה הסובייטית, לאם מורה לפסנתר ולאב טכנאי מחשבים. לו אח תאום בשם בוריס. כשהיה בן שנתיים החליטה משפחתו לעלות לישראל. לאחר עלייתה, התגוררה המשפחה ברחובות, ולאחר מכן ברעננה. בילדותו למד במערכת החינוך של הוד השרון ולאחר מכן בתיכון "מור מטרו ווסט" רעננה. לאחר סיום לימודי התיכון עבד כסטייליסט אישי, ויזם הפקות אופנה בתחומים שונים.

=== השתתפות בתוכנית "האח הגדול" ===
שניידרובסקי נכנס כמתחרה לבית האח הגדול בעונה הראשונה של תוכנית הריאליטי בישראל, מלווה באחיו התאום בוריס. בוריס היה המודח הראשון בתוכנית. שניידרובסקי יצא כעבור 107 ימים, במקום החמישי, וזכה בפרס כספי של 10,000 שקלים חדשים.

== קריירה ==
כאשר נכנס לבית האח הגדול עבד שניידרובסקי כמוכר בחנות בגדים בהרצליה, אך הצהיר על עצמו שברצונו לפתח קריירה בתחום עיצוב האופנה, להיות סטייליסט מוביל וזמר נשמה פופולרי.

בשנת 2009 הנחה את מצעד הגאווה בתל אביב, במסגרת חגיגות 100 שנים לעיר תל אביב. והשתתף בתוכנית יום בחיי.

בשנת 2013, כאשר השתתף בשעשועון "101 דרכים לעוף משעשועון" בערוץ 2, הכיר את מעצב האופנה יואב מאיר, והשניים החלו בשיתוף פעולה מקצועי. השניים פתחו ערוץ יוטיוב משותף בשם "נכנסים לארון", והחלו ביצירת תוכניות עשה זאת בעצמך.

בסוף שנת 2016 השתתף בעונה הרביעית של תוכנית הדוקו-ריאליטי הישראלית "גולסטאר" מבית הוט.

ב-2015 הצטרף שניידרובסקי לסוכנות תוכן ושיווק לצעירים הנקראת "טינק" בבעלות הפרסומאי יניב ויצמן. שניידרובסקי הקים את סוכנות הטאלנטים של טינק בשם "טאלנטין", המייצגת כוכבי רשת.

ב-2018 הצמד לאון ויואב מאיר פתחו ערוץ חדש ביוטיוב שנקרא "לאון ויואב". ב-2020, בפינת ה־DIY (עשה זאת בעצמך) בערוץ שלהם, הם החלו להעלות רעיונות ליצירה בדרך קלילה ומשעשעת שעוסקת במיחזור לתאגיד תמיר. גם בערוץ היוטיוב של תמיר - תאגיד מיחזור האריזות בישראל מופיעים הסרטונים הללו. בפינה זו הם נותנים רעיונות פשוטים ליצירה מחומרים שיש בכל בית ושמיועדים למיחזור, ובסוף כל סרטון הם מסירים את ההדבקות השונות של היצירה ומניחים בשקית כתומה של תאגיד תמיר. בתוכנית הבוקר של פאולה וליאון הועלתה הפינה הזו כנישה בשם "עידוד בבידוד" על מנת לעודד תעסוקה, יצירתיות ומחזור לאנשים הנמצאים בביתם ובבידוד כתוצאה מהתפרצות נגיף הקורונה בישראל.

ב-25 ביוני 2020 הנחה שניידרובסקי את טקס פרסי הנוער הגאה "איגי LOVE", יחד עם דלית רצ'שטר.

בספטמבר 2020 הופיע על שער העיתון "פנאי פלוס".

== קישורים חיצוניים ==

* 
* 
* [https://www.youtube.com/channel/UCQWGMvGSlAyFUzO1ozFN2FA פאשניסטייל], ערוץ היוטיוב של יואב מאיר ולאון שניידרובסקי
* 
* 
* 
* 

== הערות שוליים ==

קטגוריה:בלוגרים ישראלים
קטגוריה:יוטיוברים ישראלים
קטגוריה:להט"בים ישראלים
קטגוריה:מתחרי האח הגדול (ישראל)
קטגוריה:עולים בשנות ה-1980
קטגוריה:בוגרי תיכון מור מטרו-ווסט רעננה
קטגוריה:משתתפי גולסטאר
קטגוריה:תאומים ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1986
משפחת אדמס (סרט, 2019)

משפחת אדמס (באנגלית: The Addams Family) הוא סרט אנימציה ממוחשבת מסוגת דרמה-קומדיה שחורה, המבוסס על רצועות קומיקס באותו השם מאת צ'ארלס אדמס. הסרט בוים על ידי קונארד ורנון וגרג טירנן, ומדבבים בו בגרסת המקור אוסקר אייזק, שרליז ת'רון, קלואי גרייס מורץ, פין וולפהארד, ניק קרול, בט מידלר ואליסון ג'ני. הסרט הופץ על ידי חברת מטרו גולדווין מאייר והוא יצא לראשונה לאקרנים ב-11 באוקטובר 2019.

סרט המשך בשם "משפחת אדמס 2" עלה לאקרנים ב-8 באוקטובר 2021.

==תקציר העלילה==
חייהם של משפחת אדמס עומדים למבחן כאשר הם מוצאים את עצמם פנים מול פנים מול מארחת תוכנית ריאליטי ערמומית ובו בזמן גם נאלצים להתכונן אל בואם של משפחתם המורחבת עבור חגיגה גדולה.

==צוות המדבבים==
* אוסקר אייזק/מתי אטלס - גומז אדמס, אב משפחת אדמס.
* שרליז ת'רון/זוהר מידן - מורטישה אדמס, אם משפחת אדמס.
* קלואי גרייס מורץ/מיה אלון - וונסדיי אדמס, הבת הבכורה למשפחת אדמס.
* פין וולפהארד/שיר כהן - פאגסלי אדמס, הבן הצעיר למשפחת אדמס.
* ניק קרול/צביקה פורמן - דוד פסטר, אחיו של גומז.
* בט מידלר/מונה מור - סבתא, אמם של פסטר וגומז.
* סנופ דוג - הדודן "זה", בן דודם של פסטר וגומז.
* אליסון ג'ני/לירון אלידי - מרגו נידלר, מנחת תוכנית טלוויזיה.
* אלזי פישר/ספיר דרמון - פרקר נידלר, בתה של מרגוקס.
* מרטין שורט/גילן שחף - סבא פראמפ, אביה של פטרישה.
* קתרין אוהרה/רונה בקרמן - סבתא פראמפ, אמה של פטרישה.

==הפקה==
תמונת קונספט של הדמויות בסרט.
לאחר רכישת הזכויות על רצועות הקומיקס של "משפחת אדמס", הסרט נועד להיות מופק באולפני סרטי יוניברסל כסרט אנימציית סטופ-מושן תחת שרביט הבימוי של טים ברטון ולהיות מופק על ידי המפיק כריס מלדאנרי. עם זאת, בשנת 2013, הוכרז כי חברת "מטרו גולדווין מאייר" תפיק סרט אנימציה שיתבסס על רצועות הקומיקס של "משפחת אדמס", עם תסריט מאת פמלה פטלר.

באוקטובר 2017, הוכרז כי הסרט יבוים ויופק על ידי קונארד ורנון, עם שותפות בהפקת הסרט לצידם של גייל ברמן ואלכס שוורץ, ושהתסריטאי מאט ליברמן יערוך תיקונים לתסריט, והסרט יופק על ידי אולפני "Cinesite Studios", עם המפקחת טבית'ה שיק שתפקח על הסרט עבור חברת "MGM". בדצמבר 2017 פורסם כי השחקן אוסקר אייזק נמצא במגעים לדיבוב דמותו של גומז אדמס בסרט. ביוני 2018, אייזק אישר שהוא ישתתף בסרט לצידם של שרליז ת'רון, אליסון ג'ני, בט מידלר, קלואי גרייס מורץ, פין וולפהרד וניק קרול.

ביולי 2018, איימי גרסיה הצטרפה לצוות המדבבים. באוגוסט 2018, אלזי פישר הצטרפה לצוות המדבבים. בנובמבר 2018, קתרין אוהרה ומרטין שורט הצטרפו לצוות המדבבים. באוגוסט 2019, סנופ דוג, טיטוס בורגס וג'ניפר לואיס הצטרפו לרשימת המדבבים, כשמקביל אושר שסנופ דוג ידבב את הדודן "זה".

==יציאה לאקרנים==
הסרט יצא לאקרנים ב-11 באוקטובר 2019, תחת הפצתם של חברת מטרו גולדווין מאייר.

== מוזיקה ==
את שיר הנושא של הסרט "Haunted Heart", שרה הזמרת-יוצרת האמריקאית כריסטינה אגילרה.<ref name=":0"></ref> השיר יצא לאור ב-27 בספטמבר 2019, כסינגל הראשון מתוך פסקול הסרט.<ref name=":0" /> את שיר הנושא השני של הסרט, שרה הזמרת הלטינית קרול ג'י, "My Family".<ref></ref>

==קישורים חיצוניים==

* 

* 

==הערות שוליים==

קטגוריה:סרטי משפחת אדמס
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטים לכל המשפחה
קטגוריה:סרטי מטרו גולדווין מאייר
קטגוריה:סרטי אנימציה ממוחשבת
קטגוריה:סרטים מבוססי סדרות טלוויזיה
אחמדו אהידג'ו

אחמדו באבטורה אהידג'ו (באנגלית: Ahmadou Babatoura Ahidjo; 24 באוגוסט 1924 - 30 בנובמבר 1989) היה פוליטיקאי קמרוני שכיהן כנשיא קמרון הראשון בשנים 1960–1982.

==ביוגרפיה==
אהידג'ו נולד בגארואה שבקמרון, בתקופת השלטון הבריטי והתחנך כמוסלמי. את לימודיו התיכוניים עשה בבירה הקולוניאלית יאונדה. בשנת 1942 הצטרף אהידג'ו לשירות הציבורי כמפעיל רדיו בשירות הדואר. במסגרת עבודה זו נדד אהידג'ו ברחבי קמרון. עבודה זו חיזקה את נטיותיו הלאומיות של אהידג'ו. בשנת 1946 החל להיות פעיל בפוליטיקה המקומית. בשנת 1957 כיהן כנשיא האספה המחוקקת של קמרון ובאותה השנה הפך אהידג'ו לסגן ראש הממשלה בפועל. בשנת 1960 נבחר אהידג'ו לראשות הממשלה ולנשיאות. היא כיהן כראש ממשלה מינואר ועד מאי באותה השנה. הוא ניצח בבחירות לנשיאות שנערכו בשנים 1965, 1970, 1975 ו-1980. בשנת 1976 התרחש ניסיון כושל להפילו מהשלטון. שלטונו התאפיין בהתנהגות דיקטטורית ויציבות רבה. אהידג'ו נחשב למנהיג שמרן במיוחד ופחות כריזמטי לעומת נשיאים אחרים באפריקה לאחר האימפריאליזם.

אהידג'ו התפטר מהנשיאות בנובמבר 1982 מסיבות בריאותיות, והוחלף על ידי פול בייה. בתחילה התקיימו יחסים טובים בין אהידג'ו לבייה, אך השניים הסתכסכו ביולי 1983. כשנה לאחר מכן אהידג'ו נידון למוות בזמן שהותו בגלות. בשנת 1984 הומר עונש המוות למאסר. בשנותיו האחרונות אהידג'ו חילק את זמנו בין סנגל לצרפת. הוא נפטר כתוצאה מהתקף לב בנובמבר 1989 בדקר שבסנגל.

על שמו נקרא אצטדיון ביאונדה.

==קישורים חיצוניים==

* 

קטגוריה:ראשי ממשלת קמרון
קטגוריה:נשיאי קמרון
קטגוריה:ילידי 1924

קטגוריה:נפטרים ב-1989
מנואל בולנס

מנואל בולנס פריאטו (בספרדית: Manuel Bulnes; 25 בדצמבר 1799–18 באוקטובר 1866) הוא פוליטיקאי צ'יליאני אשר כיהן כנשיא צ'ילה בשנים 1841–1851.

==ביוגרפיה==
נולד ב-25 בדצמבר 1799 בקונספסיון שבמרכז צ'ילה. בגיל 16 נכלא על ידי השלטונות הספרדיים, אך השתחרר במהרה והצטרף לכוחותיו של חוסה דה סן מרטין. בשנת 1831 הועלה לדרגת בריגדיר-גנרל ונלחם למען שחרור צ'ילה מן האימפריה הספרדית.

בשנת 1841 בולנס נבחר לנשיא. נשיאותו התאפיינה בחיזוק האקדמיה הצ'יליאנית ויישוב סכסוכים חברתיים בין קבוצות שונות בצ'ילה. בשנת 1843 חיזק את ההתיישבות באזור פונטה ארנס על מנת ליצור ריבונות צ'יליאנית באזור מצר מגלן

נפטר ב-18 באוקטובר 1866 בבירה סנטיאגו דה צ'ילה.

==קישורים חיצוניים==

* 
* 

קטגוריה:נשיאי צ'ילה
קטגוריה:ילידי 1799
קטגוריה:נפטרים ב-1866
גבריאל גונסאלס וידלה

גבריאל גונסאלס וידלה (בספרדית: Gabriel González Videla; 22 בנובמבר 1898 - 22 באוגוסט 1980) היה פוליטיקאי צ'יליאני אשר כיהן כנשיא צ'ילה בשנים 1946 ל-1952. היה ממנסחי החוקה הנוכחית.

==קורות חיים==
גונסאלס נולד ב-22 בנובמבר 1898 בלה סרנה שבצפון המדינה למשפחה ממוצא ספרדי כבן בכור מבין 18 אחים. למד משפטים באוניברסיטת צ'ילה. הוא סיים את לימודיו באוניברסיטה ב-1922. הצטרף גונסאלס לארגון הבונים החופשיים בשנת 1924. בשנים אלו החל להיות פעיל פוליטי רדיקלי כנגד הממשל. במהלך שנות ה-30 גונסאלס היה חבר בסנאט של צ'ילה. בשנת 1939 נשלח לכהן כשגריר צ'ילה בצרפת. בשנת 1940 עבר לכהן כשגריר בפורטוגל וכשנתיים לאחר מכן כיהן כשגריר בברזיל. בשנת 1944 הוא עמד בראש ועד למען ארץ ישראל היהודית בצ'ילה. בשנת 1945 גונסאלס נשלח לסן פרנסיסקו שבארצות הברית על מנת לייצג את צ'ילה בוועידת האומות המאוחדות. שם הוא תמך בעמדת הסוכנות היהודית. 

לקראת הבחירות לנשיאות באוקטובר 1946, כרת וידלה ברית עם הקומוניסטים שהיו מסוכסכים עם הסוציליסטים, וזכה במספר הקולות הרב ביותר, אך לא ברוב הדרוש כדי להיבחר, והוא נבחר לנשיא על ידי הקונגרס שאליו עברה הבחירה. בממשלה שהקים בנובמבר 1946 היו שלושה שרים קומוניסטיים. אולם המלחמה הקרה גרמה לגונסאלס להתיימן ולאמץ עמדות אנטי-קומוניסטיות, ובאפריל 1947 סולקו הקומוניסטים מהממשלה. הקומוניסטים פעלו לארגן שביתה כללית נגד הממשלה ובאוגוסט 1947 העניק הפרלמנט לוידלה סמכויות לפעול נגד הקומוניסטים ונפתח מאבק גלוי בין וידלה לקומוניסטים. ב-3 בספטמבר 1948 הוציא וידלה את המפלגה הקומוניסטית אל מחוץ לחוק. אך צעדיו של וידלה נתקלו בהתנגדות עממית רחבה ווידלה ויתר על סמכויותיו המיוחדות ושחרר את האסירים הפוליטיים.

בינתיים, ממשלתו החדשה של גונסאלס כללה שמרנים, ליברלים ומעט סוציאליסטים. בשנים אלו ההשקעה האמריקאית במדינה גדלה מאוד ואף הגיעה לכדי 342 מיליון דולר בשנת 1952.

מאפיין נוסף של שנות נשיאותו של גונסאלס היה תהליך עיור משמעותי. למרות תהליך זה וצמיחה בייצור, הפערים הכלכליים נשארו באותה הרמה. בשנת 1949 הממשל העניק זכות הצבעה לנשים. בשנת 1950 ממשלו של גונסאלס איבד את תמיכת הימין לאחר שביתת עובדי המדינה ועלייה באינפלציה. סכסוך פוליטי זה גרם לאובדן השליטה הממשלתית בפרלמנט ולהחלשת ממשל גונסאלס. למרות זאת, הצליח הממשל לקיים מספר רפורמות, ובהן שיפור מעמד הנשים. במהלך כהונתו, היה גונסאלס לראש המדינה הראשון אשר ביקר באנטארקטיקה. חוף ארץ גרהאם נקרא בשמו, בידי הציליאנים. 

היה ידוע בהתנגדותו לאוגוסטו פינושה שעלה לשלטון בהפיכה הצבאית בשנת 1973, אך בכל זאת עזר לנסח את החוקה החדשה של שלטון פינושה.

גונסאלס נפטר כתוצאה מהתקף לב ב-22 באוגוסט 1980 בבירה סנטיאגו דה צ'ילה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי צ'ילה
קטגוריה:שגרירים בצרפת
קטגוריה:שגרירים בפורטוגל
קטגוריה:שגרירים בברזיל
קטגוריה:שגרירים באו"ם
קטגוריה:דיפלומטים
קטגוריה:עורכי דין
קטגוריה:צ'יליאנים חברי הבונים החופשיים
קטגוריה:בוגרי אוניברסיטת צ'ילה
קטגוריה:ילידי 1898

קטגוריה:נפטרים ב-1980
מנואל אקאנג'י

מנואל אובפמי אקאנג'י (בגרמנית: Manuel Obafemi Akanji, נולד ב-19 ביולי 1995 בוויזנדאנגן שבשווייץ) הוא כדורגלן שווייצרי המשחק במנצ'סטר סיטי ובנבחרת שווייץ בעמדת הבלם.

==קריירת מועדונים==
אקאנג'י נולד בשווייץ לאב ניגרי ולאם שווייצרית, והחל את הקריירה כילד במועדון פ.צ. ויסנדאנגן מעיר הולדתו. בגיל 12 החל לשחק בפ.צ. וינטרטור, בה העביר את שנות נעוריו, ועלה בשנת 2014 לקבוצה הבוגרת, ששיחקה אז בליגת המשנה השווייצרית. בעונת 2014/15 היה אקאנג'י שחקן הרכב קבוע בקבוצה, שסיימה במקום הרביעי בליגה. באפריל 2015 חתם אקאנג'י בפ.צ. בזל מליגת העל השווייצרית, ויחל לשחק בה בעונת 2015/16. אקאנג'י ערך את הופעת הבכורה שלו בליגת העל השווייצרית במדי בזל בספטמבר 2015, במשחק מול פ.צ. לוגאנו. בתום עונת 2015/16, זכה אקאנג'י עם בזל באליפות הליגה. בעונת 2016/17 זכה אקאנג'י עם בזל באליפות נוספת, ובנוסף, זכה גם בגביע השווייצרי, לאחר ניצחון 0–3 בגמר על פ.צ. סיון. בעונת 2017/18 השתתף אקאנג'י עם בזל בליגת האלופות, והעפיל עם הקבוצה לשמינית הגמר, לאחר ששיחק 90 דקות בכל ששת משחקי הקבוצה והציג יכולת טובה מאוד, כשקבוצתו ספגה חמישה שערים בלבד בשישה משחקים.

בפגרת החורף של עונת 2017/18, נמכר אקאנג'י לבורוסיה דורטמונד מהבונדסליגה תמורת 18 מיליון אירו, וחתם על חוזה עד לקיץ 2022. עד לתום עונת 2017/18 ערך אקאנג'י 11 הופעות במדי בורוסיה דורטמונד, אך הקבוצה הציגה במחצית עונה זו יכולת לא משכנעת, שאף כללה תבוסה 0–6 לבאיירן מינכן, לה אקאנג'י היה שותף. את העונה הזו סיימו דורטמונד ואקאנג'י במקום הרביעי בבונדסליגה.

ב-1 בספטמבר 2022 עבר אקאנג'י למנצ'סטר סיטי מהפרמייר ליג תמורת 17 מיליון ליש"ט. ב-6 בספטמבר הוא ערך הופעת בכורה בקבוצה, בניצחון 0–4 על סביליה בליגת האלופות.

==קריירה בינלאומית==
אקאנג'י ערך שתי הופעות במדי נבחרת שווייץ עד גיל 20, ושש הופעות במדי נבחרת שווייץ בכדורגל עד גיל 21. את הופעת הבכורה שלו במדי נבחרת שווייץ הבכירה, ערך אקאנג'י ביוני 2017 בניצחון 0–2 על נבחרת איי פארו במסגרת מוקדמות מונדיאל 2018. בהמשך, הפך אקאנג'י לשחקן הרכב קבוע בנבחרת שווייץ, וזומן לסגל השווייצרי למונדיאל 2018. במונדיאל זה פתח אקאנג'י בהרכב בכל ארבעת המשחקים של שווייץ, שצלחה את שלב הבתים והודחה בשמינית הגמר לאחר הפסד 0–1 לנבחרת שוודיה.

נכלל בסגל נבחרת שווייץ לטורניר מונדיאל 2022. והבקיע גול בשמינית הגמר נגד נבחרת פורטוגל. נכלל בסגל נבחרת שווייץ ליורו 2024.<ref></ref>

==תארים==
;פ.צ. בזל:
* אליפות ליגת העל השווייצרית: 2015/16, 2016/17
* הגביע השווייצרי: 2016/17

;בורוסיה דורטמונד
* הסופר קאפ הגרמני: 2019
*הגביע הגרמני: 2020/2021
מנצ'סטר סיטי

* אליפות אנגליה: 2022/2023
* הגביע האנגלי: 2022/2023
* ליגת האלופות: 2022/2023
* הסופר קאפ האירופי: 2023

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני וינטרטור
קטגוריה:כדורגלני פ.צ. בזל
קטגוריה:כדורגלני בורוסיה דורטמונד
קטגוריה:כדורגלני מנצ'סטר סיטי
קטגוריה:כדורגלני נבחרת שווייץ
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים שווייצרים בגרמניה
קטגוריה:ספורטאים שווייצרים באנגליה
קטגוריה:שווייצרים שנולדו ב-1995
הנס האלדורסון

הנס ת'ור האלדורסון (באיסלנדית: Hannes Þór Halldórsson; נולד ב-27 באפריל 1984) הוא במאי איסלנדי וכדורגלן עבר ששיחק בעמדת השוער.

== קריירה במועדון ==
הנס שיחק כדורגל במועדונים האיסלנדיים: לייקניר, אפטורלדינג, פראם וקיי. אר. רייקיאוויק.

ב-28 במרץ 2012, הוא הצטרף למועדון הכדורגל הנורווגי בראן בחוזה לטווח קצר, כמחליף לשוער הפצוע פיוטר לסיוג'ובסקי.

בדצמבר 2013, הנס הצטרף למועדון הנורווגי סאנס אולף, והתאמן עם הקבוצה באוקטובר 2013 כהכנה למשחק של איסלנד מול קרואטיה במונדיאל.

ב-6 ביולי 2015, קבוצת העל ניימכן הודיעה שהיא החתימה את הנס על חוזה לשנתיים.

ב-15 ביולי 2016, מועדון הכדורגל הדני ראנס החתימו את הנס על חוזה לשלוש שנים.

== קריירה בין-לאומית ==
הנס האלדורסון עוצר פנדל במונדיאל 2018
הנס הופיע בהופעת הבכורה הבינלאומית שלו עבור איסלנד ב-2011, במוקדמות יורו 2012 נגד קפריסין.

הנס נחשב לשוער הראשי של הנבחרת הלאומית של איסלנד, לאחר שהופיע בכל שנים עשר המשחקים במוקדמות מונדיאל 2014 עבור איסלנד.

הנס נבחר לשחק ביורו 2016 עבור איסלנד בהופעתה הראשונה אי פעם בטורניר רשמי. הוא הופיע במשחק ליגת האלופות האירופי הראשון שלו ביום הראשון של בית ו' נגד פורטוגל אשר הסתיים ב-1-1 תיקו. איסלנד בסופו של דבר, הגיעה לשלב הנוקאאוט לאחר שסיימה במקום השני לאחר הונגריה בבית ו'.

במאי 2018, הנס נבחר להיות אחד מ-23 השחקנים שישחקו עבור נבחרת איסלנד במונדיאל 2018 ברוסיה. ב-16 ביוני 2018 הנס הציל בעיטת עונשין משחק הכדורגל ליונל מסי ששיחק עבור נבחרת ארגנטינה, במשחקה הראשון של איסלנד במונדיאל, אשר הסתיים ב-1–1 תיקו והאלדורסון נבחר להיות השחקן המצטיין של המשחק.

== סטטיסטיקת קריירה ==
=== בינלאומי ===

: נכון ל-22 ביוני 2018.

{| class="wikitable" style="text-align: center; margin-bottom: 10px;"
! colspan="3" |איסלנד
|-
!שנה
!הופעות
!שערים
|-
|2011
|1
|0
|-
|2012
|8
|0
|-
|2013
|9
|0
|-
|2014
|7
|0
|-
|2015
|6
|0
|-
|2016
|10
|0
|-
|2017
|7
|0
|-
|2018
|3
|0
|-
!סך הכל
!51
!0
|}

== חיים אישיים ==
הנס עובד גם כבמאי. הוא ביים בין היתר את סרטון הפתיחה של איסלנד באירוויזיון 2012.

==קישורים חיצוניים==

== הערות שוליים ==

קטגוריה:כדורגלנים איסלנדים
קטגוריה:שוערי כדורגל איסלנדים
קטגוריה:כדורגלני שטיארנן
קטגוריה:כדורגלני קו. אר. רייקיאוויק
קטגוריה:כדורגלני בראן
קטגוריה:כדורגלני סאנס אולף
קטגוריה:כדורגלני ניימכן
קטגוריה:כדורגלני בודה/גלימט
קטגוריה:כדורגלני ראנס
קטגוריה:כדורגלני קרבאך
קטגוריה:כדורגלני ויקינגור רייקיאוויק
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים זרים בנורווגיה
קטגוריה:ספורטאים זרים בהולנד
קטגוריה:ספורטאים איסלנדים בדנמרק
קטגוריה:ספורטאים זרים באזרבייג'ן
קטגוריה:איסלנדים שנולדו ב-1984
האישה בלבן (סדרה, 2018)

האישה בלבן (באנגלית: The Woman in White) היא מיני-סדרה בחמישה חלקים של ה-BBC, עיבוד לרומן באותו שם מאת וילקי קולינס. הסדרה שודרה לראשונה ב-22 באפריל 2018 בערוץ BBC One, ומככבים בה ג'סי באקלי, בן הארדי, אוליביה וינול, דוגריי סקוט וצ'ארלס דאנס.

==שחקנים ודמויות==
* ג'סי באקלי – מריאן הלקומב
* בן הארדי – וולטר הרטרייט
* אוליביה וינול – לורה פיירלי / אן קתריק
* דוגריי סקוט – סר פרסיבל גלייד
* ריקרדו סקאמרצ'ו – הרוזן פוסקו
* צ'ארלס דאנס – מר פרדריק פיירלי
* ארט מאליק – ארסמוס נאש
* ג'ואנה סקנלן – גברת ויזי
* ויקי פפרדין – גברת מיקלסון
* קרי פוקס – גברת קתריק
* ניקולס ג'ונס – מר גילמור
* איוואן קיי – פרופסור פסקה
* סוניה קסידי – מאדאם פוסקו

==תקציר עלילה==
וולטר הרטרייט מוזמן על ידי פרדריק פיירלי לעבוד אצלו בשחזור אוסף עבודות האמנות שלו, וללמד ציור את אחייניותיו בבית לימרידג' בקמברלנד. לפני יציאתו לדרך הוא פוגש אישה מסתורית הלבושה כולה לבן, שמספרת לו שהיא גרה בעבר בלימרידג'. אחר כך היא עולה לכרכרה וממהרת להסתלק. וולטר שומע שיחה בין שוטר ואדם אחר שרומזים על כך שהאישה נמלטה מבית מחסה לחולי נפש. למחרת וולטר נוסע ללימרידג' שם הוא פוגש את פרדריק, את אחייניתו לורה, ואח אחותה למחצה מריאן הולקומב. וולטר אומר למריאן שיש דמיון מדהים בין לורה ובין האישה בלבן שאותה פגש בדרכו. מריאן מספרת לוולטר על אן קתריק, צעירה שהייתה לבושה תמיד לבן והייתה דומה ללורה.

וולטר פוגש שוב את האישה בלבן באחוזת לימרידג', אבל היא בורחת ממנו לפני שהוא מצליח לדבר איתה. מריאן שמה לב לכך שנוצר קשר אהבה בין וולטר ללורה, ומזהירה אותו שלורה כבר מאורסת. לורה מקבלת מכתב אנונימי הרומז על עברו של האיש לו היא צריכה להינשא, ומזהיר אותה מפניו. מריאן מספרת לוולטר שהאיש הוא סר פרסיבל גלייד, ולא נאמר עליו שום דבר רע. ילד קטן אומר להם שהוא ראה רוח רפאים לבנה ליד קברה של אמא של מריאן. וולטר מחליט לחכות במקום בתקווה שיפגוש שם את האישה בלבן. כשהיא מגיעה היא מגלה לוולטר שגלייד הוא האיש שהכניס אותה לבית המחסה, ושכוונותיו אינן טובות. גלייד עצמו מגיע ללימרידג' כדי לראות את לורה לפני נישואיהם.

==הפקה==
שלב הצילומים של הסדרה החל בפברואר 2017 בבלפסט שבצפון אירלנד.

==קישורים חיצוניים==
* 

==הערות שוליים==

קטגוריה:סרטים המבוססים על האישה בלבן
קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2010
רנו מונהסטלה

רנו מונהסטלה (בצרפתית: Renault Monastella) היא מכונית משפחתית מתוצרת יצרנית הרכב הצרפתית רנו אשר יוצרה בין השנים 1928–1932.

==מכירות==
מספטמבר 1929 עד אפריל 1931 יוצרו 2,797 יחידות. 

מדגם "Type RY 3" יוצרו 381 יחידות בשנת 1931.

מדגם "Type RY 3" יוצרו 781 יחידות, בין השנים 1931-1932.

==תצורות==
רנו מונהסטלה יוצרה במספר תצורות: 
* 4 דלתות - סדאן
* 4 דלתות - טורפדו ("Torpedo car") 
* 2 דלתות - קבריולה
* 2 דלתות - קופה

==דגמים==
* "Type RY 1" (יוצר בין השנים 1928 - 1929)
* "Type RY 2" (יוצר בין השנים 1929 - 1930)
* "Type RY 3" (יוצר בשנת 1931)
* "Type RY 3" (יוצר בין השנים 1931 - 1932)

== תמונות ==
<gallery mode="packed" heights="140">
קובץ:1929 Renault Monastella side.jpg | "רנו מונהסטלה" דגם "Type RY 2", שנת 1929 
קובץ:1929 Renault Monastella rear.jpg | "רנו מונהסטלה" דגם "Type RY 2", שנת 1929 
קובץ:1929 Renault Monastella front.jpg | "רנו מונהסטלה" דגם "Type RY 2", שנת 1929 
</gallery>

==ראו גם==
* רנו

==לקריאה נוספת==
* [http://classicoftheday.blogspot.com/2018/04/1927-renault-monastella-vintage-and.html "רנו מונהסטלה"]

==קישורים חיצוניים==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
מונהסטלה
קטגוריה:דגמי מכוניות שהושקו ב-1928
קטגוריה:מכוניות צרפתיות
קווין אייזקס

קווין לינדזלי אייזקס (באנגלית: Kevin Isaacs; נפטר ב-10 במאי 2019) היה אונקולוג, מומחה באונקולוגיה קלינית ורדיותרפיה, מנהל המכון האונקולוגי בבית חולים העמק בעפולה.

תחום המחקר העיקרי וההתמקדות המקצועית של אייזקס היה גידולים נדירים.

==ביוגרפיה==
אייזקס סיים התמחות באונקולוגיה בבית החולים רמב"ם.

אייזקס התמחה באונקולוגיה קלינית ורדיותרפיה.

לאחר סיום התמחותו יצא אייזקס להשתלמות ברדיותרפיה, באוניברסיטת דיוק, בעיר דרהאם, בצפון קרוליינה, ארצות הברית.

בחזרו לישראל, נתמנה אייזקס למנהל המכון האונקולוגי במרכז הרפואי העמק בעפולה.

==המכון האונקולוגי במרכז רפואי העמק==
המכון האונקולוגי במרכז הרפואי העמק מטפל במחלות הסרטן,.

לרשות המכון כ-15 מיטות לטיפול במסגרת אשפוז יום.

הטיפולים כוללים טיפולים כימותרפיים הנעשים במסגרת אשפוז יום של המכון.

מרכז רפואי העמק מטפל בכ-4,000 חולי סרטן וחולים במחלות ממאירות מדי שנה.

נכון ליוני 2016, במכון האונקולוגי לא מסופק קנאביס רפואי,.

==ראו גם==
* רדיותרפיה

==קישורים חיצוניים==

==הערות שוליים==

קטגוריה:אונקולוגים ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל מרכז רפואי העמק
קטגוריה:ישראלים שנפטרו ב-2019
טוניו קרגר

טוניו קרגר היא נובלה שנכתבה על ידי תומאס מאן מוקדם בשנת 1901 בהיותו כבן 25 שנה. פורסמה לראשונה בשנת 1903.
א' א' קנוף בניו יורק פרסם את המהדורה האמריקאית הראשונה בשנת 1936 בתרגום הלן טרייסי לואר-פוטר. 

== תמצית העלילה ==
העלילה עוקבת אחר מהלך חייו של אדם מימי בית הספר שלו לימי בגרותו. הבן של סוחר צפון גרמני ואם "דרומית" (קונסואלו) בעלת כישרונות אמנותיים. טוניו ירש תכונות משני צידי משפחתו.
כילד הוא חווה רגשות מנוגדים של הבורגנים שבסביבתו. הוא חש גם נעלה עליהם בראייתו וגם קנאה בחיוניותם התמה.
קונפליקט זה ממשיך גם לימי בגרותו של טוניו, כאשר נהיה לסופר מפורסם החי בדרום גרמניה. "כדי להיות לאמן" הוא מאמין, "על האדם למות מפני חיי היום-יום". נושאים אלה נפתרים רק בחלקם כאשר טוניו נוסע צפונה לבקר בעיר הולדתו. בעודו שם, טוניו נחשד בטעות כעבריין נמלט, דבר המחזק את חשדו הפנימי כי על האמן להיות יוצא דופן ביחס לחברה המהוגנת.
כפי שאריך הלר – אשר הכיר את תומאס מאן באופן אישי – ציין, כי הנושא של טוניו קרגר הוא של "האמן כגולה מן המציאות", עם טרקוואדו טאסו של גתה (1790) וסאפפו של גרילפרצר (1818) כבני לוויה. ועדיין היה זה אריך הלר אשר, קודם לכן, בנעוריו הוא, אבחן את הנושא הראשי של טוניו קרגר כהתאהבויותיו והסתבכויותיו של לב נלהב, כדי לתת להן ביטוי אינטלקטואלי במונחים אמנותיים.

== קשר ליצירות אחרות של תומאס מאן ==
טוניו קריגר יוצר צמד עם סיפור מפורסם יותר: "מוות בוונציה" (Der Tod in Venedig).
שתי היצירות מתארות את חייו של אמן ומבטאות את עמדותיו של תומאס מאן על האמנות. בסיפור אחד האמן נוסע מדרום לצפון, בשני מצפון לדרום. אחד המסע מסתיים בפיוס קלוש והשני במוות.
אך, כשם ש-ט' ג' רייד ציין:
"ב'מוות בוונציה' תומאס מאן חוזר ממסע ומגיע לאלגוריה ושוב כותב ישירות על אמן-הכתיבה. אבל הישירות אינה של טוניו קרגר. שם הוא הביע בצורה לירית את חוויותיו המיידיות, כשהוא מגבש ומתפייס עם מה שעבר עליו."

החשיבות של היצירה מונחת, ביסודה, באופיה האוטוביוגרפי, ובה במידה בתרומתה, דרך תיאור ידידות מיוחדת (amitié particulière) כתאוריה של האהבה.
בשנת 1964 נעשה סרט על פי הנובלה בבימויו של Rolf Thiele.

== ראו גם ==
 אימו של תומאס מאן שימשה השראה לקונסולאו, אימו של טוניו

==קישורים חיצוניים==
* 
* 

== הערות שוליים ==

קטגוריה:ספרי תומאס מאן
יחסי מוזמביק–פורטוגל

יחסי מוזמביק-פורטוגל הם היחסים הדיפלומטיים שבין רפובליקת מוזמביק לבין הרפובליקה הפורטוגלית. שתי המדינות הן חברות מלאות בקהילת המדינות הדוברות פורטוגזית. מוזמביק הייתה מושבה פורטוגזית עד המאה ה-20. לאחר קריסת השלטון הקולוניאליזם הפורטוגזי, המדינה זכתה בעצמאותה מפורטוגל בשנת 1975.

== יחסים כלכליים ==
=== סיוע כלכלי ===
פורטוגל היא המשקיעה השנייה בגודלה במוזמביק. ביולי 2008, שתי הממשלות חתמו על הסכם בדבר הקמת קרן לתמיכה בהשקעות בשווי 124 מיליון דולר אמריקאי במגזר האנרגיה של מוזמביק. באותה החודש, פורטוגל ביטלה את יתרת חובותיה של מוזמביק לפורטוגל, שנאמדים ב-393.4 מיליון דולר שנצברו מהכרזת עצמאותה של מוזמביק עד שנת 2005.

== ייצוג ==
* מוזמביק מיוצגת בפורטוגל על ידי קונסוליה כללית בפורטו ועל ידי שגרירות שהיא מחזיקה בליסבון, בירת המדינה.
* פורטוגל מיוצגת במוזמביק על ידי קונסוליה כללית בביירה, קונסוליה בנמפולה ובקלימאן ועל ידי שגרירות שהיא מחזיקה במפוטו, בירת המדינה.

==קישורים חיצוניים==

== הערות שוליים ==
פורטוגל

מוזמביק
אלה טומניאן

אלה טומניאן (בארמנית: Ալլա Թումանյան; נולדה ב-17 במרץ 1950) היא שחקנית תיאטרון וקולנוע ארמנית.

== ביוגרפיה ==
אלה טומניאן נולדה ב-1950 בירוואן. ב-1971 היא סיימה את לימודיה במכון הממלכתי לתיאטרון ואמנות, בחוג למשחק. בין השנים 1971–1990 היא עבדה בתיאטרון האקדמי הממלכתי סונדוקיאן של ירוואן, ובשנים 1990–1991 בתיאטרון "מטרו".

אחרי שהתאלמנה, עזבה את ירוואן ועקרה לגלנדייל, קליפורניה, שבארצות הברית, לדבריה, מכיוון שסבלה מחוסר הערכה בביתה.

== פילמוגרפיה נבחרת ==
{| class="wikitable" style="margin-bottom: 58px;"
!שנה
!סרט
!תפקיד
|-
|1972
|גברים
|קרין
|-
|1973
|גת (ענבים חמוצים)
|סנאם
|-
|1973
|כאוס
|שושניק
|-
|1973
|הצוק
|טרזה
|-
|1975
|מנת המים היומית
|גוהאר
|-
|1978
|כוכב של תקווה
|גוהאר
|-
|1982
|המכניקה של האושר
|סונה
|-
|1983
|הספר של מי שהדוד שלו ננשך על ידי נמר קרקס
|אמא
|-
|1983
|עצור
|
|-
|1985
|גן התפוחים
|ננופאר
|-
|1986
|יום העפיפון
|סדרה
|-
|1986
|משחקים מוזרים
|נלי
|-
|1987
|בית מרקחת על פרשת דרכים
|אנה
|-
|1988
|נשימה
|אנהיט
|-
|1989
|חוזרות ונשנות...
|סיררפי
|-
|1992
|איפה היית אלוהים?
|
|-
|2002
|אלישיה
|האחות מרי
|-
|2015
|ארם, ארם
|אלנה
|-
|2015
|מנדרינה
|אשקן
|-
|2014
|שנייה לפני שאני אמות
|אמא
|-
|2014
|הכלה מלאס וגאס
|אמא
|-
|2012
|חפים מפשע החוטאים
|בלה
|-
|2016
|אף אחד לא אמר
|האישה המבוגרת
|}

=== סדרות טלוויזיה ===
{| class="wikitable" style="margin-bottom: 10px;"
!שנה
!תוכנית
!תפקיד
|-
|2006
|מחיר החיים
|
|-
|2009
|מהגרים
|ולריה
|-
|2010
|אנג
|סאטיק
|-
|2012
|סיפורים אמריקאים
|
|-
|2015
|משחקים מסוכנים
|
|}

== קישורים חיצוניים ==

* [https://www.kinopoisk.ru/name/290423/ אלה טומניאן ב- kinopoisk.ru]

== הערות שוליים ==

קטגוריה:ילידות 1950
קטגוריה:שחקניות קולנוע וטלוויזיה ארמניות
קטגוריה:שחקניות תיאטרון ארמניות
מדרגות דקאן

מפה גאולוגית של הודו. מדרגות דקאן בסגול
מדרגות דקאן הן משטח בזלת נרחב בצפון מערב רמת דקאן אשר בהודו. משטח בזלת זה הוא אחד מהאזורים הגעשיים הגדולים בעולם, הכולל משטח בזלת ששטחו כ-500,000 קמ"ר ועוביו כ-2,000 מטרים. כיום נראה משטח הבזלת בצורה של מדרגות גדולות, בדומה למשטחי בזלת דומים ברחבי העולם, ומכאן שמו.

== גאולוגיה ==
מדרגות דקאן נוצרו לפני כ-66 מיליוני שנים, בסוף תקופת הקרטיקון. מעריכים כי הלבה כיסתה שטח של כ-1.5 מיליון קמ"ר, פי שלושה משטח הבזלת כיום, וכמחצית מגודלה של הודו. במרוצת הזמן הצטמצם שטח הבזלת על ידי סחיפה ותנועת הלוחות הטקטוניים. כ-95% מהסלעים באזור המדרגות הם מסוג בזלת תולאיטית.

ההשערה המקובלת ביותר להסברת הגעשיות באזור זה היא השערת הנקודה החמה. לפי תאוריה זו, תת-היבשת ההודית חצתה בתנועתה צפון-מזרחה את הנקודה החמה של ראוניון. לפיכך, לפני 66 מיליון שנה היה אזור מערב הודו בדיוק מעל הנקודה החמה, והאזור חווה התפרצויות געשיות נרחבות תוך כדי שתת-היבשת ממשיכה בתנועתה צפונה. כיום נמצאת הנקודה החמה של ראוניון מתחת לאי ראוניון באוקיינוס ההודי, מדרום מערב לתת היבשת ההודית.

=== הכחדת קרטיקון-פלאוגן ===
התקופה הגעשית אשר יצרה את מדרגות דקאן נקשרה בעבר להכחדת קרטיקון-פלאוגן. אירוע הכחדה זה אירע לפני 66 מיליון שנים ונכחדו בו כ-50% מן המינים שחיו על כדור הארץ באותה תקופה, בהם הדינוזאורים, ויותר מ-80% מכלל היצורים. הסברה היא שההתפרצויות העזות הביאו לעליה חדה ברמות הפחמן הדו-חמצני והגופרית הדו-חמצנית באטמוספירה, למעבר של אירידיום לקרום כדור הארץ באמצעות מאגמה העולה מן המעטפת, ולהיווצרות אפקט חממה אשר יצרו את התנאים להכחדה המונית.

כיום ההנחה המקובלת היא כי התנגשות המטאוריט אשר יצר את מכתש צ'יקשולוב היא שגרמה להכחדת קרטיקון-פלאוגן. עם זאת, ייתכן כי פגיעת המטאוריט וההתפרצויות הגעשיות יצרו במשולב את התנאים להכחדה ההמונית.

השערה נוספת קושרת בין התנגשות צ'יקשולוב לפעילות הגעשית בדקאן. אף כי קיימות עדויות מוצקות לכך שהפעילות הגעשית באזור החלה לפני ההתנגשות, מחקרים טענו כי העוצמה הגדולה בה התנגש המטאוריט בכדור הארץ העצימה את הפעילות הגעשית באזור, וכי 70% מהלבה נפלטה בעקבות התחזקות הפעילות הגעשית לאחר פגיעת המטאוריט.

==גלריה==
{| align=center
|<gallery widths="250" heights="225" perrow="4">
Deccan Traps Maharashtra India 22Mar2018 SkySat.jpg|המדרגות בתצלום לווין
Deccan Traps Matheran.jpg|המדרגות באזור מהאראשטרה
Mountain Near Bhimashanker,Pune,Maharashtra,India.JPG|מדרגות דקאן באזור פונה
</gallery>
|}

== קישורים חיצוניים ==

* 
* [https://www.adssc.org/מאמר-חדש-איך-נכחדו-הדינוזאורים/?fbclid=IwAR2sbsonYVUA6wioIfLK9kBgnnp46EN_iBImIu63mNCp0WoSEzJ54d9xjgQ איך נכחדו הדינוזאורים?], באתר מו"פ מדבר וים המלח, ספטמבר 2020

== הערות שוליים ==

קטגוריה:הודו: גאוגרפיה
LATAM פרגוואי

LATAM פרגוואי ידועה גם כ-TAM פרגוואי או Líneas Aéreas Paraguayas) LAP בתרגום חופשי: נתיבי אוויר לפרגוואי או פרגוואי איירליינס) היא חברת הדגל וחברת התעופה הלאומית של פרגוואי. מטה החברה נמצא בעיר בירתה אסונסיון. החברה מפעילה את טיסותיה ל-4 יעדים מנמל התעופה הבינלאומי סילביו פטירוסי שנמצא באסונסיון. החברה היא חברה בת של קבוצת LATAM איירליינס והיא חברה בברית חברות התעופה Oneworld.

==תולדות החברה==
החברה הוקמה בשנת 1962 בשם "נתיבי אוויר לפרגוואי" והחלה את טיסותיה שנה לאחר מכן, ב-1963.

לאחר תקופה קצרה (1994-1996) בה הייתה החברה חברה בת של חברת התעופה SAETA אקוודור נמכרו רוב מניותיה לחברת התעופה הברזילאית TAM איירליינס (כיום LATAM ברזיל). החברה הפעילה באותה תקופה בעיקר מטוסי DC-3 ו-CASA 212 ליעדים מקומיים.

ב-1994 הקימה חברת TAM איירליינס חברת תעופה קטנה בפרגוואי, הנקראת ARPA, עם צי המורכב בעיקר ממטוסי ססנה 208 קרוואן, אשר הופעלו בעבר על ידי TAM איירליינס. ב-1 בספטמבר 1996 רכשה החברה 80% ממניות חברת LAP שהייתה בבעלות המדינה, ושתי חברות התעופה (APRA ו-LAP) מוזגו תחת השם TAM - Mercosur Air Transport.

בשנת 2008, בעקבות אסטרטגיית מיתוג שאימצה החברה, השם "TAM Mercosur" ירד וחברת התעופה אימצה זהות תאגידית זהה לחברת האם הברזילאית, והפכה ל-TAM Airlines.

בעקבות הקמתה של קבוצת LATAM איירליינס (ש-TAM איירליינס הברזילאית, הבעלים של החברה ייסדה יחד עם חברה נוספת) החברה מותגה מחדש תחת השם LATAM פרגוואי.

==צי המטוסים==
<center>נכון לשנת 2012, בצי של LATAM פרגוואי יש 4 מטוסים:</center>
{| class="wikitable" style="margin:0.5em auto; border-collapse:collapse"
|+ 
|- 
!rowspan=2|דגם
!rowspan=2|מספר מטוסים
!colspan=3|נוסעים
!rowspan=2|הערות
|- 
!סך הכל
!<abbr title=מחלקת עסקים>J</abbr>
!<abbr title=מחלקת תיירים>Y</abbr>
|-
|איירבוס A320-200
|4
|156
|12
|144
|המטוסים מוכחרים מ-LATAM ברזיל.
|}

==קישורים חיצוניים==
* 

* אתר [http://www.latam.com LATAM איירליינס].

==הערות שוליים==

קטגוריה:Oneworld
קטגוריה:פרגוואי: כלכלה
קטגוריה:פרגוואי: תחבורה
קטגוריה:חברות תעופה לאומיות
נבחרת שווייץ בכדורגל חופים

הנבחרת הלאומית של שווייץ בכדורגל חופים מייצגת את שווייץ בתחרויות כדורגל חופים בינלאומיות ונמצאת בפיקוחה של התאחדות הכדורגל השווייצרית.

==הסגל הנוכחי==
סגל נכון לאליפות העולם בכדורגל חופים 2019

מאמן: אנג'לו שירינזי

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || רבע גמר || 5 || 4 || 0 || 0 || 1 || 29 || 13 || 16+ || 12
|- style="background:#c96;"
| 2009 || מקום שלישי || 7 || 6 || 0 || 0 || 1 || 39 || 25 || 14+ || 18
|- style="background:#9acdff;"
| 2011 || מקום רביעי || 7 || 4 || 0 || 0 || 3 || 36 || 27 || 9+ || 12
|-
| 2013 || שמינית גמר || 4 || 2 || 0 || 0 || 2 || 25 || 17 || 8+ || 6
|- bgcolor=silver
| 2015 || סגנית || 8 || 6 || 1 || 0 || 1 || 53 || 23 || 30+ || 20
|- bgcolor=silver
| 2017 || סגנית || 8 || 6 || 1 || 0 || 1 || 60 || 23 || 37+ || 20
|- style="background:#9acdff;"
| 2019 || מקום רביעי || 8 || 5 || 0 || 0 || 3 || 39 || 30 || 9+ || 15
|-
!סך הכל || 7/7 || 47 || 33 || 2 || 0 || 12 || 281 || 158 || 123+ || 103
|}

==הישגים==
גביע העולם בכדורגל חופים
* סגנית (1): 2009

אליפות אירופה בכדורגל חופים
* אלופה (1): 2012
* סגנית (1): 2011

גביע אירופה בכדורגל חופים
* אלופה (1): 2005
* סגנית (3): 2008, 2009, 2014

==קישורים חיצוניים==

* [https://www.beachsoccer.com/teams/Switzerland דף הנבחרת] באתר הרשמי של כדורגל החופים
* [http://bsrussia.com/profiles/teams/14 דף הנבחרת] באתר הרשמי של כדורגל החופים 

שווייץ
כדורגל חופים
קטגוריה:שווייץ: כדורגל